شەفەق نیوز/ ئاژانس هەواڵگری سەروە وەزارەت
ناوخۆ، ئمڕوو شەممە، راگەیان دەسگیرکردن فەرماندەی مەفرەزیگ سەربازی سەروە داعش لە
کەرت باشووری لە بەغداد.
ئاژانسەگە لە بەیاننامەیگ ئمڕوو وت: مەفرەزەگانی
یەکیگ لە تیرۆرستەگان دەسکیرکردن ک وەگورەی مادەی ٤ تیرۆر داواکریاگە لەوەر لایەنگریی
ئەرا ریخریاگ داعش، و لە یەکیگ لە مەفرەزە سەربازیەگان لە کەرت باشوور کار کردگە.
بەیاننامەگە وتیش؛ دەسگیرکردنەگە لە دویای
دروسکردن تیم تایبەتیگ و کەمین توکمەیگ لەناوچەی دۆڕە لە بەغداد بوی، ک ئاشکرای لایەنگریی
ئەرا ریخریاگ داعش کرد، و بەشداربوینی لە چەن پەلاماریگ دژوە هێزە ئەمنیەگان وهاووڵاتییەگان،
و ئاماژە کرد ک بەندین کریا تا ریکارە یاساییەگان وەدژی بووریەن.
